Prima Dacie 100% electrică. Teaser video cu SUV-ul cu autonomie de 200 kilometri.
Renault a publicat un teaser al primei Dacia 100% electrice. Prima Dacia electrică va fi prezentată complet mâine. Dacia electrică va fi bazată pe conceptul Spring, prezentat în martie 2020.
Vreau să-ți arăt primele imagini cu prima mașină electrică de la Dacia!Este doar un teaser pe care Renault l-a făcut public. Se poate vedea doar forma farurilor, în rest mașina este în întuneric. Dar îți spun că nu trebuie să mai aștepți mulți ca să vezi restul – dezvăluirea primei Dacia electrice va avea loc mâine!Nu că misterul este prea adânc. Mașina va fi varianta de serie a conceptului Dacia Spring, arătat în primăvară. Iar Spring este doar o variantă cosmetizată a Renault K-ZE, care se produce și se vinde în China de anul trecut.Viitoarea electrică românească ar urma să fie cea mai ieftină de pe piață.Aceasta este doar începutul electrificării Dacia. Noile Logan, Sandero și Sandero Stepway vor avea și versiuni hibride. Marca românească nici nu are de ales, deoarece trebuie să reducă emisiile ca să respecte normele europene.